
ДО

ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА

ОТ ВЕСНА БАЛТИНА
ЗАМЕСТНИК КМЕТ НА ОБЩИНА БУРГАС
ОТНОСНО: Кандидатстване на Община Бургас с проектно предложение: "Културата – движеща сила в укрепване на международните взаимоотношения и партньорства“ по Фонда за двустранни отношения на програма „Културно предприемачество, наследство и сътрудничество“, финансирана от Финансовия механизъм на Европейското икономически пространство (ФМ на ЕИП) 2014-2021 г.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Община Бургас е в процес на подготовка на проектно предложение  “Културата – движеща сила в укрепване на международните взаимоотношения и партньорства“, с което ще кандидатства за финансиране от Фонда за двустранни отношения на програма „Културно предприемачество, наследство и сътрудничество“, финансирана от Финансовия механизъм на Европейското икономически пространство (ФМ на ЕИП) 2014-2021 г.
По тази програма са одобрени като допустими кандидати само успешни бенефициенти на проекти, сред които е Община Бургас.

Основна цел на проектното предложение е да се развие и укрепи двустранното сътрудничество между Община Бургас и Община Рейкявик, чрез реализиране на съвместни дейности в сферата на културата.
Проектното предложение предвижда дейности за обмен на опит и добри практики в сферата на културата, както и организиране на съвместно културно събитие. 
Съгласно Насоките за кандидатстване е предвидено проектните дейности да бъдат извършени не по-късно от 30 април 2025 г. 
Партньор на Община Бургас от държавите, членки на Финансовия механизъм на Европейското икономически пространство (ФМ на ЕИП) е Община Рейкявик, с която е изградено добро сътрудничество при успешното реализиране на два съвместни проекта – проект „Създаване на Младежки международен център Бургас“ и проект „Заедно днес, заедно утре – местни общности в подкрепа на образованието и грижата в ранна детска възраст“.
Проектните дейности предвиждат:

· подобряване и укрепване на двустранните отношения между Община Бургас и Община Рейкявик;

· обмяна на опит и добри практики в сферата на културата;
· реализиране на културно събитие;

· засилване на междукултурния диалог.

Максималната стойност на проектното предложение е до 30 000 евро, което представлява 100% от общите допустими разходи, които се предоставят под формата на безвъзмездна финансова помощ.

Във връзка с гореизложеното и на основание чл.21, ал.1, т.8 от Закона за местното самоуправление и местната администрация, предлагам Общински съвет Бургас да вземе следните:
Р Е Ш Е Н И Я
1. Общински съвет - Бургас дава съгласие Община Бургас да кандидатства с проектно предложение "Културата – движеща сила в укрепване на международните взаимоотношения и партньорства“ по Фонда за двустранни отношения на програма „Културно предприемачество, наследство и сътрудничество“, финансирана от Финансовия механизъм на Европейското икономически пространство (ФМ на ЕИП) 2014-2021 г
2. Общински съвет - Бургас дава съгласие Община Бургас да сключи споразумение за партньорство с избрания партньор, съгласно приложения от Програмния оператор на програмата проект на споразумение.
Приложение: Проект на споразумение за партньорство

